Μάρκο Στάμενιτς

Ο Μάρκο Σεουφάτου Νίκολα Στάμενιτς (, 19 Φεβρουαρίου 2002) είναι Νεοζηλανδός-Σέρβος επαγγελματίας ποδοσφαιριστής, ο οποίος αγωνίζεται ως μέσος για την Σουόνσι Σίτι. Είναι διεθνής με την Εθνική Νέας Ζηλανδίας.

 Σταδιοδρομία σε συλλόγους 

 Ουέστερν Σάμπαρμπς 
Γεννήθηκε στο Ουέλλινγκτον, ο Στάμενιτς εντάχθηκε στο Κολέγιο του Αγίου Πατρίκου στο Σίλβερστριμ και πέρασε από τις τάξεις της Ακαδημίας Ποδοσφαίρου Ολέ. Κατά τη διάρκεια αυτής της περιόδου, ο Στάμενιτς έπαιξε για το σύλλογο Ουέστερν Σάμπαρμπς ΦΚ στη Central Premier League, κάνοντας το ντεμπούτο του το 2017 και φτάνοντας στο τελικό του Κύπελλου Chatham του 2018.

 Τιμ Ουέλινγκτον 
Ο Στάμεντις υπέγραψε με την Τιμ Ουέλινγκτον ΦΚ στις 2 Οκτωβρίου 2019. Έκανε επτά εμφανίσεις πρωταθλήματος, σημειώνοντας ένα γκολ στις 15 Δεκεμβρίου 2019 εναντίον της Σάδερν Γιουνάιτεντ ΦΚ.

 ΦΚ Κοπεγχάγη 
Μετά τις εξαιρετικές εμφανίσεις του για τη Νέα Ζηλανδία στο Παγκόσμιο Κύπελλο Κ17 του 2019 και παρά το ενδιαφέρον της βραζιλιάνικης Φλαμένγκο, ο Στάμενιτς προσκλήθηκε για ένα δοκιμαστικό 3 εβδομάδων από τη δανική ΦΚ Κοπεγχάγη το Μάρτιο του 2020. Ωστόσο, μετά από μια εντολή από την Κυβέρνηση της Νέας Ζηλανδίας για όλους τους πολίτες της που βρίσκονται στο εξωτερικό να επιστρέψουν επειγόντως στη χώρα ως απάντηση στην πανδημία COVID-19, αναγκάστηκε να εγκαταλείψει το δοκιμαστικό. Η ΦΚ Κοπεγχάγη διατήρησε το ενδιαφέρον της και ο Στάμενιτς επέστρεψε τελικά στη Δανία, υπογράφοντας για την ομάδα των Κ19 του συλλόγου την 1η Σεπτεμβρίου 2020.

Ο Στάμενιτς έκανε το ντεμπούτο του για την πρώτη ομάδα στις 23 Νοεμβρίου 2020, ξεκινώντας σε μία ήττα με 2-1 εναντίον της Ράντερς ΦΚ.

Στις 9 Ιανουαρίου 2023, η Κοπεγχάγη ανακοίνωσε ότι δεν θα επέκτεινε το συμβόλαιό του, το οποίο έληγε τον Ιούνιο 2023, καθώς ο Στάμενιτς είχε επιλέξει να εξερευνήσει άλλες ευκαιρίες.

 Ερυθρός Αστέρας Βελιγραδίου 
Στις 6 Φεβρουαρίου 2023, ο Ερυθρός Αστέρας Βελιγραδίου ανακοίνωσε την υπογραφή του Στάμενιτς με συμβόλαιο τεσσάρων ετών από την έναρξη της επόμενης σεζόν.

 Νότιγχαμ Φόρεστ 
Στις 21 Ιουνίου 2024, ο Στάμενιτς υπέγραψε πενταετές συμβόλαιο με την αγγλική Νότιγχαμ Φόρεστ.

 Ολυμπιακός 
Στις 21 Ιουνίου 2024, ο Ολυμπιακός ανακοίνωσε τον δανεισμό του Στάμεντιτς από τη Νότιγχαμ Φόρεστ. 

Στην ομάδα του Πειραιά αγωνίστηκε συνολικά σε 23 παιχνίδια, παίρνοντας χρόνο 943 λεπτα.

 Σουόνσι Σίτι 
Στις 20 Αυγούστου 2025, ο Στάμενιτς υπογράφει στη Σουόνσι Σίτι της Τσάμπιονσιπ.

 Εθνική ομάδα 

 Κ17 
Ο Στάμενιτς έκανε την πρώτη του εμφάνιση για την Εθνική Νέας Ζηλανδίας Κ-17 στην ήττα με 0-5 από τις Νήσους Σολομώντα στο Πρωτάθλημα Εθνών Ωκεανίας Κ16 του 2018. Στη συνέχεια, ακολούθησε η συμμετοχή του στα επόμενα παιχνίδια της Νέας Ζηλανδίας εναντίον της Παπούα Νέας Γουινέας στο τελευταίο παιχνίδι του ομίλου, της Ταϊτής στα ημιτελικά και στο τελικό, που είδε τη Νέα Ζηλανδία να κερδίζει τις Νήσους Σολομώντα με 5-4 στη διαδικασία των πέναλτι.

Ο Στάμενιτς έπαιξε και τα τρία παιχνίδια για τη Νέα Ζηλανδία στο Παγκόσμιο Κύπελλο Κ17 του 2019, όπου η ομάδα τερμάτισε τρίτη στον όμιλό της.

 Ανδρών 
Ο Στάμενιτς έκανε το του ντεμπούτο με την Εθνική Νέας Ζηλανδίας σε φιλική νίκη με 2-1 εναντίον του Κουρασάο στις 9 Οκτωβρίου 2021.

 Προσωπική ζωή 
Γεννημένος στη Νέα Ζηλανδία, ο Στάμενιτς έχει καταγωγή από τη Σερβία και τη Σαμόα. Ο πατέρας του κατάγεται από το Νόβι Σαντ της Σερβίας.

 Διακρίσεις 
Ουέστερν Σάμπαρμπς

 Central League: 2017, 2019
 Κύπελλο Chatham: 2018

Κοπεγχάγη

 Κύπελλο Δανίας: 2022-23

Ερυθρός Αστέρας Βελιγραδίου

 Πρωτάθλημα Σερβίας: 2023-24
 Κύπελλο Σερβίας: 2023-24
Ολυμπιακός

 Πρωτάθλημα Ελλάδος: 2024-2025

 Παραπομπές 

 Εξωτερικοί σύνδεσμοι 


Κατηγορία:Νεοζηλανδοί ποδοσφαιριστές
Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νέας Ζηλανδίας Κ17
Κατηγορία:Ποδοσφαιριστές ολυμπιακής ομάδας Νέας Ζηλανδίας
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Εθνικής Νέας Ζηλανδίας
Κατηγορία:Ποδοσφαιριστές Τιμ Ουέλινγκτον ΦΚ
Κατηγορία:Ποδοσφαιριστές Πρωταθλήματος Νέας Ζηλανδίας
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Σουπερλίγκα Δανίας
Κατηγορία:Νεοζηλανδοί ποδοσφαιριστές στο εξωτερικό
Κατηγορία:Ποδοσφαιριστές ΧΜ Κέγιε
Κατηγορία:Ποδοσφαιριστές 1ης Κατηγορίας Δανίας
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα